turjo4nis/wikipedia-bn-dump-20250701 huggingface dataset:
কুহরামান কাকার

কুহরামান কাকার হলেন একজন গুরুত্বপূর্ণ আফগান নারী শান্তিকর্মী। ২০১২ সালে তিনি এন-পিস পুরস্কার জিতেছিলেন।

জীবনী 
২০০১ সালের ঘটনার পরে কাকার আফগান শরণার্থী হিসেবে পাকিস্তানে পাড়ি জমিয়েছিলেন। এই ঘটনাটি তাকে শান্তি প্রতিষ্ঠা কার্যক্রমে সক্রিয় হতে ও বিশেষত নারীদেরকে এই প্রক্রিয়ায় অন্তর্ভুক্ত করার কাজ করতে নেতৃত্ব দেওয়ার জন্য অনুপ্রেরণা জুগিয়েছিল।  ২০১০ থেকে ২০১২ সাল পর্যন্ত তিনি আফগানিস্তান শান্তি ও পুনর্সংহত কর্মসূচির (এপিআরপি) লিঙ্গ বিষয়ক পরামর্শদাতার দায়িত্ব পালন করেছিলেন।

তিনি কেমব্রিজ বিশ্ববিদ্যালয় থেকে এমফিল ডিগ্রি অর্জন করেছিলেন। তিনি লন্ডন ও কাবুল ভিত্তিক বেসরকারি সংস্থা উইমেন ফর পিস অ্যান্ড পার্টিসিপেশন -এর প্রতিষ্ঠাতা। ২০১২ সালে তিনি শান্তির জন্য রোল মডেল হিসাবে এন-পিস পুরস্কারে ভূষিত হয়েছিলেন। তিনি লন্ডন স্কুল অফ ইকোনমিক্সের নারী, শান্তি ও নিরাপত্তা বিষয়ক কেন্দ্রের (সেন্টার ফর উইমেন, পিস অ্যান্ড সিকিউরিটি) পরিদর্শনমূলক ফেলোও ছিলেন।

তথ্যসূত্র

বহিঃসংযোগ 
 কুহরামান কাকার এন-পিস পুরস্কার ২০১২ জিতেছেন: আফগানিস্তান ইউটিউব ভিডিও

জন্মের বছর অনুপস্থিত (জীবিত ব্যক্তি)
জীবিত ব্যক্তি
আফগান নারী সক্রিয়কর্মী
২১শ শতাব্দীর আফগান নারী
মাসুদা কারোখি

মাসুদা কারোখি হলেন একজন আফগান শান্তিকর্মী, নারী অধিকারে আইনজীবী। ২০১৩ সালে তিনি এন-পিস পুরস্কার জিতেছিলেন

কারোখির ১৯৬২ সালে আফগানিস্তানের হেরাত প্রদেশে জন্মগ্রহণ করেছিলেন। তিনি ১৯৭৮ সালে শিক্ষক প্রশিক্ষণ ইনস্টিটিউট থেকে স্নাতক ডিগ্রি অর্জন করেছিলেন।  ২০০৯ ও ২০১০ সালে তিনি হেরাতের থেকে দুইবার সংসদ সদস্য (নিম্নকক্ষের সদস্য) হিসেবে প্রতিদ্বন্দিতা করেছিলেন।  তিনি ২০১০ সালে নির্বাচনে জিতেছিলেন। 

২০১৩ সালে আটজনকে এন-পিস পুরস্কার দেওয়া হয়েছিল। মাসুদা কারোখিও সেই আটজনের মধ্যে অন্যতম।

তথ্যসূত্র

বহিঃসংযোগ 

 কট্টর নারীদের অধিকার প্রচারক: মাসুদা করোখি এন-পিস পুরস্কার ২০১৩ জিতেছেন (ইউটিউব ভিডিওতে)

১৯৬২-এ জন্ম
জীবিত ব্যক্তি
আফগান নারী সক্রিয়কর্মী
২১শ শতাব্দীর আফগান শিক্ষাবিদ
২০শ শতাব্দীর আফগান শিক্ষাবিদ
২০শ শতাব্দীর আফগান নারী
২১শ শতাব্দীর আফগান রাজনীতিবিদ
২১শ শতাব্দীর আফগান নারী
গোন্ধালি

গোন্ধালি (বা ঘোন্দালী, গন্ডালি, পিচাটি, গঙ্গালিগাড়ু, গোন্ধলি, গন্ধলিগা) ভারতের মহারাষ্ট্র রাজ্যের একটি সম্প্রদায়। তাদের পেশা মহারাষ্ট্রের দেবদেবীদের গান গাওয়া। তাদের গানগুলি সাধারণত তাদের ভগবানের পৌরাণিক কাহিনী। তারা সম্বল ব্যবহার করে গান গায়।

ভগবানের সামনে এই গাওয়া ও নাচাকে গোন্ধাল বলা হয় এবং যে সম্প্রদায় গোন্ধাল করে তাদের গোন্ধালি বলা হয়।
গোন্ধালিদের নয়টি উপ-গোষ্ঠী আছে। সেগুলি হল আকারামাসে, ব্রাহ্মণ গোন্ধালি, ধাঙর গোন্ধালি, কদমরাই, কদমরাজ, কুমার গোন্ধালি, মারহাট্টা গোন্ধালি, মালি এবং রেণুকা। এই গোষ্ঠীর সাতটি গোত্র আছে, যেগুলি তাদের পদবির চেয়ে আলাদা।

ব্যুৎপত্তি
গোন্ধাল শব্দটি এসেছে গোন্ধার্ন শব্দ থেকে, যার অর্থ শব্দ করা। গোন্ধালের উদ্দেশ্য হল ঐশ্বরিক শক্তিকে পৃথিবীতে অবতরণ করতে দেওয়া যাতে মানুষের আত্মার শুদ্ধিকরণ হয়, সমস্ত দুর্নীতি ও অধার্মিকতা থেকে মুক্ত হয়।

সংক্ষিপ্তসার 
ভারতে আনুমানিক ৫৮,০০০ সংখ্যক গোন্ধালি বসবাস করে। তারা দক্ষিণ এশীয় হিন্দুর অংশ। এই লোক গোষ্ঠীটি কেবল ভারতেই দেখতে পাওয়া যায়। তাদের প্রাথমিক ভাষা মারাঠি। গোন্ধালির দ্বারা অনুশীলিত প্রাথমিক ধর্ম হল হিন্দু ধর্ম, যেটি ভারতীয় উপমহাদেশের প্রধান ধর্মীয় ঐতিহ্য।

পেশোয়া রাজত্বের বহু বছর আগে, শিবাজী মহারাজের রাজত্বকালের সময় থেকেই, গোন্ধালিরা ছিল এক বিরাট সম্মানিত গোষ্ঠী, যাকে শাসকরা নিজেরা তাঁদের  অনুষ্ঠানে জন্য আমন্ত্রণ জানাতেন। তারা রাজনীতি এবং অর্থনীতি সম্পর্কে জ্ঞানবান ছিল এবং প্রায়শই সামাজিক উদ্বেগ নিয়ে গান তৈরি করত। তাদের গানের মাধ্যমে সামাজিক বার্তাগুলি ছড়িয়ে দিত, যেমন প্রবীণের শ্রদ্ধা করা উচিত এবং প্রত্যেককে তার পরিবারের মঙ্গলের প্রতি নিবেদিতপ্রাণ থাকা উচিত।

প্রচুর দর্শকের সামনে প্রদর্শন করা সত্ত্বেও, গোন্ধাল সর্বদাই একটি সম্প্রদায়ভুক্ত নাচ, বা দেবদেবীর জন্য একটি ছোট পুজোর সাথে কোনও রীতিগত অনুষ্ঠান। গোন্ধালিদের প্রদর্শন লাবনির মত কোন বিনোদনমূলক অনুষ্ঠান নয়।

তথ্যসূত্র

সঙ্গীতজ্ঞ
মহারাষ্ট্রের ব্যক্তি
হিন্দু সম্প্রদায়
শবনম নাসিমি

শবনম নাসিমি (    ) (জন্ম: ১৬ ফেব্রুয়ারি ১৯৯১) হলেন একজন ব্রিটিশ-আফগান সমাজকর্মী এবং রাজনৈতিক ভাষ্যকার। তিনি কনজারভেটিভ ফ্রেন্ডস অফ আফগানিস্তান নামে একটি প্রভাবশালী গোষ্ঠীর নির্বাহী পরিচালক। দলটি  যুক্তরাজ্যে আফগানিস্তানের বোধ ও সমর্থন প্রচার করার জন্য কাজ করে থাকে।

প্রাথমিক জীবন এবং শিক্ষা 
১৯৯৯ সালে তালিবান সরকার থেকে পালিয়ে এসে নাসিমির পরিবার আফগানিস্তান হতে যুক্তরাজ্যে পাড়ি জমিয়েছিল। পারিবারিকভাবেই তিনি উচ্চ শিক্ষার সুযোগ পেয়েছিলেন। তাঁর বাবা নুরলহক নাসিমি প্রাক্তন সোভিয়েত ইউনিয়নে আইন বিষয়ে পিএইচডি অর্জন করেছিলেন এবং তাঁর মা মাহবুবা আইনশাস্ত্রে স্নাতকোত্তর শেষ করেছিলেন। তিনি তাঁর বাবা-মায়ের চার সন্তানের মধ্যে একজন। তাঁর অন্যান্য ভাইবোনেদের সকলেই কেমব্রিজ বিশ্ববিদ্যালয় এবং কিংস কলেজ লন্ডন সহ যুক্তরাজ্যের কয়েকটি নামিদামী বিশ্ববিদ্যালয়ে পড়াশোনা করেছেন বা করছেন।

পুরস্কার ও সম্মাননা 
২০১২ সালে শবনম নাসিমি বিবিসির ১০০ জন বাছাইকৃত নারীদের একজন হিসাবে মনোনীত ও তালিকাভুক্ত হয়েছিলেন।

তথ্যসূত্র 

১৯৯১-এ জন্ম
জীবিত ব্যক্তি
আফগান নারী সক্রিয়কর্মী
রক্ষণশীল দল (যুক্তরাজ্য) এর ব্যক্তি
বিবিসি ১০০ নারী
জীবিত ব্যক্তির জীবনীমূলক নিবন্ধ
আফগান বংশোদ্ভূত ব্রিটিশ ব্যক্তি
ব্রিটিশ নারী সক্রিয়কর্মী
রাবিয়া নাসিমি

রাবিয়া নাসিমি (জন্ম: ১৫ ডিসেম্বর ১৯৯৩) হলেন একজন আফগান শরণার্থী এবং শরনার্থীকর্মী। তালেবানদের হাতে অত্যাচারের ভয়ে ১৯৯৯ সালে তিনি  তাঁর বাবা-মা এবং ভাইবোনদের নিয়ে আফগানিস্তান ছেড়ে চলে গিয়েছিলেন। তাঁরা একটি হিমায়িত আধারের পিছনে চড়ে ইউকে পৌঁছেছিলেন। 

বর্তমানে তিনি লন্ডনে শরণার্থীদের অধিকারের জন্য প্রচারণা চালিয়ে যাচ্ছেন। সেখানে তিনি আফগানিস্তান ও মধ্য এশীয় সমিতির (এসিএএ) উন্নয়ন কর্মকর্তা হিসাবে দায়িত্বপালন করছেন এবং বেশ কয়েকটি পরিষেবা চালু করা ও দাতব্য কাজের দীর্ঘমেয়াদি কৌশল গঠনের জন্য দায়বদ্ধ রয়েছেন। ২০১৭ সালে তিনি কেমব্রিজ বিশ্ববিদ্যালয়ে সমাজবিজ্ঞানের পিএইচডি প্রার্থী হিসাবে গৃহীত হয়েছিলেন।

তথ্যসূত্র 

১৯৯৩-এ জন্ম
জীবিত ব্যক্তি
আফগান মানবাধিকার কর্মী
আফগান শরণার্থী
হাসিনা জালাল

হাসিনা জালাল হলেন আফগানিস্তানের একজন নারীর অধিকারে কর্মী। ২০১৪ সালে তিনি এন-পিস পুরস্কার  জিতেছিলেন।

জীবনী 
হাসিনা জালাল ভারতের জামিয়া মিলিয়া ইসলামিয়া বিশ্ববিদ্যালয় থেকে অর্থনীতি ও রাষ্ট্রবিজ্ঞানে স্নাতক ডিগ্রি অর্জন করেছিলেন। তিনি আফগানিস্তানের আমেরিকান বিশ্ববিদ্যালয় থেকে ব্যবসায় প্রশাসন এবং ইউনিভার্সিটি অব নর্দার্ন আইওয়া থেকে উইমেন অ্যান্ড জেন্ডার স্টাডিজে স্নাতকোত্তর ডিগ্রি অর্জন করেছেন।

তিনি আফগানিস্তানের নারীর ক্ষমতায়ন ও সক্ষমতা ভবন কেন্দ্র, আফগানিস্তান সিভিল সোসাইটির ন্যাশনাল অ্যাসোসিয়েশন এবং নারী অর্থনৈতিক, সামাজিক ও সাংস্কৃতিক অধিকার সম্পর্কিত দক্ষিণ এশীয় নারী জোটসহ একাধিক বেসরকারি সংস্থার প্রতিষ্ঠা ও পরিচালনার সাথে জড়িত রয়েছেন।

হাসিনা জালাল অসংখ্য আঞ্চলিক ও আন্তর্জাতিক পুরস্কার এবং সম্মাননা পেয়েছেন। এশিয়ান গ্রামীণ নারী জোট (এআরডাব্লিউসি) ২০১২ সালে তাকে "সম্মানিত ১০০ এশীয় নারী পুরস্কার" দিয়ে তার প্রচেষ্টাকে স্বীকৃতি জানিয়েছে। ২০১৪ সালে, তিনি জন-ভোটের মাধ্যমে এন-পিস পুরস্কারের জন্য নির্বাচিত হয়েছিলেন।  ২০১৬ সালে তিনি "গ্লোবাল উইমেন লিডারশিপ অ্যাওয়ার্ড" জিতেছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
আফগান নারী সক্রিয়কর্মী
২১শ শতাব্দীর আফগান নারী
জন্মসাল অজানা (জীবিত ব্যক্তি)
ফ্রেশতা কোহিস্তানি

ফ্রেশতা কোহিস্তানি (১৯৯১–২৪ ডিসেম্বর, ২০২০) ছিলেন একজন আফগান নারী অধিকার কর্মী এবং একজন গণতন্ত্রকামী আইনজীবী। নারী অইকার নিয়ে লড়াই করার জন্য মাত্র ২৯ বছর বয়সে তাকে হত্যা করা হয়েছিল।

আফগানিস্তানে নারীর অধিকারের পক্ষে কোহলিস্তানি প্রায়শই রাজধানী কাবুলে বিভিন্ন অনুষ্ঠান ও কর্মসূচির আয়োজন করতেন। তিনি তার বার্তা প্রচারের জন্য প্ল্যাটফর্ম হিসাবে সামজিক যোগাযোগ মাধ্যমও ব্যবহার করেছিলেন এবং তার একদল বিশাল সংখ্যক অনুসারীও তৈরি হয়েছে।

২০২০ সালের ডিসেম্বরে আফগানিস্তানের কপিসা প্রদেশের হেসা আউয়াল কোহিস্তান জেলায় মোটরসাইকেলে করে আসা আততায়ী বন্দুকধারীরা তার বাড়ির কাছে তাকে হত্যা করেছিল। তখন তার বয়স ছিল মাত্র ২৯ বছর। এই হামলায় তার ভাইও মারা গিয়েছিলেন। হামলার পরপরই বন্দুকধারীরা পালিয়ে গিয়েছিল। মৃত্যুর আগেই তিনি হুমকি পেয়েছিলেন এবং এইমর্মে কোহিস্তানি কর্তৃপক্ষের কাছে সুরক্ষাও চেয়েছিলেন।

তথ্যসূত্র 

১৯৯১-এ জন্ম
২০২০-এ মৃত্যু
আফগান নারী সক্রিয়কর্মী
আফগানিস্তানে খুন হওয়া ব্যক্তি
আফগান নারী অধিকার কর্মী
খুন হওয়া সক্রিয়কর্মী
খুন হওয়া আফগান ব্যক্তি
গুপ্তহত্যার শিকার সক্রিয়কর্মী
আফগানিস্তানে আগ্নেয়াস্ত্র দ্বারা মৃত্যু
রোকিয়া আবু বকর

রোকিয়া আবুবকর (৭ জুন ১৯১৭-?)  ছিলেন একজন আফগান রাজনীতিবিদ এবং যৌথভাবে আফগানিস্তানের সংসদে নির্বাচিত প্রথম নারী সদস্য।

জীবনীক্রম 
রোকিয়া আবু বকর ১৯১৭ সালে জন্মগ্রহণ করেছিলেন। ১৯৩৩ সালের আগস্টে তিনি তার প্রথম স্বামী মুহাম্মদ ইউসুফকে বিয়ে করেছিলেন। তবে  দু'বছর পরেই মুহাম্মদ  ইউসুফের মৃত্যু হয়েছিল।

তিনি কাবুল বিশ্ববিদ্যালয়ের সমাজবিজ্ঞান অনুষদে অধ্যয়ন করেছেন এবং ১৯৪০ সালে একজন শিক্ষিকা হিসেবে কর্মজীবন শুরু করেছিলেন। ১৯৪১ থেকে ১৯৪৯-এর মধ্যে তিনি কাবুলের জর্ঘুনা বালিকা বিদ্যালয়ের পরিচালিকা ছিলেন। ১৯৪৫ সালে তিনি দ্বিতীয় স্বামীরূপে মুহাম্মদ আবুবকরকে বিয়ে করেছিলেন; এই দম্পতির দুটি কন্যা এবং একটি পুত্র রয়েছে এবং ১৯৭০ সালে তাদের বিবাহবিচ্ছেদ হয়েছিল।  জর্ঘুনা বালিকা বিদভালয় ছেড়ে যাওয়ার পরে এবং ১৯৬৩ সালে শিক্ষা মন্ত্রণালয়ে যোগদানের আগে তিনি ১৯৬২ সাল পর্যন্ত নারী কল্যাণ সমিতির সাধারণ পরিচালক হিসাবে কাজ করেছিলেন।  তিনি রেড ক্রিসেন্ট সোসাইটির সাধারণ পরিচালক হিসাবেও দায়িত্ব পালন করেছিলেন।

১৯৬৪ সালের সংবিধান অনুসারে তিনি একই বছরে সাংবিধানিক পরিষদে নির্বাচিত হয়েছিলেন  যা আফগান নারীদেরকে প্রথমবারের মত ভোটাধিকারের সাথে পরিচয় করিয়ে দিয়েছিল। পরবর্তীকালে ১৯৬৫ সালের নির্বাচনে নির্বাচিত চারজন নারী সংসদ সদস্যের অন্যতম ছিলেন তিনি।  নির্বাচনে তিনি প্রথম  কাবুল সিটি জেলার প্রতিনিধিত্ব করেছিলেন।  তবে ১৯৬৯  সালের নির্বাচনে তিনি প্রতিদ্বন্দ্বিতা করেননি।

তথ্যসূত্র 

১৯১৭-এ জন্ম
রাজনীতিতে আফগান নারী
রেডিও উপস্থাপিকা
আফগান রেডিও উপস্থাপক
আফগান শিক্ষাবিদ
নারী শিক্ষাবিদ
কাবুল বিশ্ববিদ্যালয়ের প্রাক্তন শিক্ষার্থী
আফগান নারীবাদী
২১শ শতাব্দীর নারী রাজনীতিবিদ
আফগান বেসামরিক কর্মচারী
মৃত্যুর সাল অজানা
হুমাইরা সাকিব

হুমাইরা সাকিব (জন্ম ১৯৮০) হলেন একজন আফগান সাংবাদিক এবং নারী মানবাধিকার কর্মী। তিনি আফগানিস্তানের অন্যতম শীর্ষস্থানীয় সক্রিয়কর্মী, যিনি নেগাহ-এ-জান পত্রিকা এবং আফগান উইমেন'স নিউজ এজেন্সি পত্রিকায় লেখালেখির মাধ্যমে তার উগ্রবাদী ইসলামি রাষ্ট্রে নারীদের প্রতি চরম ধরনের হয়রানির বিরুদ্ধে প্রতিবাদ করে যাচ্ছেন। তিনি দাবি জানিয়েছেন যে, "নারীদের বিরুদ্ধে সহিংসতা দূরীকরণের জন্য সংসদের আইন প্রণয়ন এবং তা জোরালোভাবে প্রয়োগ করা উচিত....। শিক্ষা হল সমাজে নারীর ভূমিকা সম্পর্কে মানসিকতা পরিবর্তনের মূল চাবিকাঠি।" তিনি বর্তমানে লেখিকা ও সম্পাদিকা হিসাবে উইমেন'স নিউজ এজেন্সির হয়ে কাজ করে নারীর অধিকারকে আরও এগিয়ে নিয়ে যাওয়ার প্রচেষ্টা চালাচ্ছেন।

জীবনী 
হুমাইরা সাকিব ১৯৮০ সালে আফগানিস্তানে জন্মগ্রহণ করেছিলেন। দেশে প্রচলিত রীতি অনুসারে তার বাবা-মা কিশোরী বয়সে তাকে বিয়ে দিয়েছিলেন। তিনি বিবাহে বেশ খুশিই ছিলেন এবং ২০ বছর বয়সেই তিন কন্যার মা হয়েছিলেন। একই সাথে তিনি কলেজের পড়াশোনা সমাপ্ত করেছিলেন এবং তার স্বামীর সহায়তায় কাবুল বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন।

তথ্যসূত্র 

১৯৮০-এ জন্ম
জীবিত ব্যক্তি
আফগান লেখক
আফগান সাংবাদিক
আফগান নারী সক্রিয়কর্মী
আফগান মানবাধিকার কর্মী
আফগান লেখিকা
আফগান সক্রিয়কর্মী
২১শ শতাব্দীর আফগান লেখিকা
ব্রাইস পর্বত

ব্রাইস পর্বত কানাডার ব্রিটিশ কলাম্বিয়া প্রদেশের অন্তর্গত এবং আলবার্টা প্রদেশের সীমানায় অবস্থিত  উচ্চতার একটি পর্বত। এটি কলাম্বিয়া বরফক্ষেত্রের দক্ষিণ পশ্চিম কোনে অবস্থিত এবং 'আইসফিল্ড পার্কওয়ে' হতে দেখা যায়। পর্বতটির উত্তরাংশ একটি শৈলশিরা দিয়ে কলাম্বিয়া বরফক্ষেত্রের সাথে যুক্ত। উচ্চতার হিসেবে ব্রাইস পর্বত, ব্রিটিশ কলাম্বিয়া প্রদেশের পর্বগুলির মধ্যে পঞ্চদশ সর্বোচ্চ পর্বত।

নামকরণ 
১৮৯৮ সালে তৎকালীন লন্ডন আলপাইন ক্লাবের সভাপতি ভিসকাউন্ট জেমস ব্রাইসের নামানুসারে ব্রিটিশ পর্বতারোহী জন নরম্যান কলি, এই পর্বতের নামকরণ করেছিলেন। ১৯১৪ সালে জিওগ্রাফিক বোর্ড অব কানাডা নামটি আনুষ্ঠানিকভাবে গ্রহণ করে।

আরোহণ 
১৯০২ সালে জেমস আউটরাম এবং ক্রিস্টিয়ান কউফম্যান সর্বপ্রথম এই পর্বত আরোহণ করেছিলেন। দুর্গম পথের কারণে পর্বতটিতে খুবই কম আরোহণ করা হয়। তবে সমস্যা নিরসনে সম্প্রতি গতায়ন সুবিধা বাড়ানোর জন্য কিছু সংযোগ রাস্তা নির্মাণ করা হয়েছে।

চিত্রশালা

তথ্যসূত্র

বহিঃসংযোগ
সামিটপোস্টে ব্রাইস পর্বত

ব্রিটিশ কলাম্বিয়ার পর্বত
ফাতিমা আজিজ

ফাতিমা আজিজ (    ;   ; ১৯৭৩ - ২০ মার্চ ২০২১) ছিলেন একজন আফগান চিকিৎসক এবং রাজনীতিবিদ। ২০০৫ সালে কয়েক দশকের পর অনুষ্ঠিত হওয়া আফগানিস্তানের প্রথম সংসদ নির্বাচনে কুন্দুজ প্রদেশের প্রতিনিধি হিসাবে তিনি সংসদের নিম্নকক্ষে নির্বাচিত হয়েছিলেন। পরবর্তীতে ২০১০ ও ২০১৮ সালের নির্বাচনে তিনি আরো দুইবার নির্বাচিত হয়েছিলেন।  ক্যান্সারে আক্রান্ত হয়ে ২০২১ সালে মৃত্যুর আগ পর্যন্ত তিনি  সংসদ সদস্য হিসাবে দায়িত্ব পালন করেছিলেন।

ব্যক্তিগত জীবন 
ফাতিমা আজিজের প্রথম ভাষা ছিল দারি এবং তিনি পশতু, ইংরেজি ও উর্দুও বলতে পারতেন।  তিনি একজন প্রকৌশলীর সাথে বিবাহবন্ধনে আবদ্ধ হয়েছিলেন এবং তার দুটি কন্যা ও দুটি পুত্র রয়েছে। তার ভাই কুন্দুজের অর্থনীতি মন্ত্রণালয়ের একজন প্রতিনিধি ছিলেন। ২০২০ সালে তিনি কোভিড-১৯ পরীক্ষায় তিনি সংক্রমিত বলে বলে ফলাফল এসেছিল এবং অক্সিজেন টিউব সহ বিছানায় শোয়া আবস্থায় তিনি একটি অনলাইন ভিডিও পোস্ট করেছিলেন। ২০২১ সালের ১২ মার্চ সুইজারল্যান্ডের একটি হাসপাতালে তিনি ক্যান্সারে আক্রান্ত হয়ে মৃত্যুবরণ করেছেন।

তথ্যসূত্র 

সুইজারল্যান্ডে ক্যান্সারে মৃত্যু
২১শ শতাব্দীর নারী রাজনীতিবিদ
২০২১-এ মৃত্যু
১৯৭৩-এ জন্ম
কাবুল বিশ্ববিদ্যালয়ের প্রাক্তন শিক্ষার্থী
আফগান তাজিক ব্যক্তি
কার্যালয়ে মৃত্যুবরণকারী রাজনীতিবিদ
২১শ শতাব্দীর নারী চিকিৎসক
২০শ শতাব্দীর নারী চিকিৎসক
আফগান নারী রাজনীতিবিদ
রাজনীতিতে আফগান নারী
কুন্দুজের ব্যক্তি
আফগান নারী চিকিৎসক
আফগান চিকিৎসক
সিতারা আছকজাই

সিতারা আছকজাই (১৯৫৬/১৯৫৭ – ১২ এপ্রিল, ২০০৯) ছিলেন একজন শীর্ষস্থানীয় আফগান নারী অধিকার কর্মী এবং কান্দাহার আঞ্চলিক সংসদের সদস্য। তালেবানরা তাকে হত্যা করেছিল।

আছকজাই হল আফগানিস্তানের বৃহত্তম নৃতাত্ত্বিক গোষ্ঠীগুলির অন্যতম একটি গোষ্ঠীর নাম, যা পাশতু জনগোষ্ঠীর দুররানি জাতি উপজাতিগুলির একটির সহগোষ্ঠী। তিনি আফগানিস্তান এবং জার্মানির মধ্যে দ্বৈত নাগরিকত্ব নিয়েছিলেন। তার নিকটাত্মীয় পরিবারের বেশিরভাগ সদস্য কানাডার টরন্টো অঞ্চলে বসবাস করায় তিনি সেখানেও সুপরিচিত ছিলেন।

তথ্যসূত্র

বহিঃসংযোগ 
 আছকজাই হত্যার বিজ্ঞপ্তি 
 আছকজাই হত্যার বিজ্ঞপ্তি 
 সিতারা আছকজাই নিয়ে সিবিসির রিপোর্ট
 গ্লোব অ্যান্ড মেল রিপোর্ট সিতারা আছকজাইকে নিয়ে
 স্টার রিপোর্ট সিতারা আছকজাইকে নিয়ে
 হাফিংটন পোস্ট : "সিতারা আছকজাই, মুসলিম নারীদের শহীদ"
 জার্মানি এবং আফগানিস্তানের সিতারা আছকজাইয়ের লাইভ সম্পর্কে 

২১শ শতাব্দীর নারী রাজনীতিবিদ
ইসলামি নারীবাদী
২০০৯-এ মৃত্যু
১৯৫০-এর দশকে জন্ম
জার্মানির সত্যায়িত নাগরিক
খুন হওয়া আফগান ব্যক্তি
খুন হওয়া আফগান রাজনীতি
আফগানিস্তানে নারীর প্রতি সহিংসতা
তালিবান কর্তৃক নিহত ব্যক্তি
আফগান বংশোদ্ভূত জার্মান ব্যক্তি
আফগানিস্তানে বন্দুক দ্বারা নিহত ব্যক্তি
আফগান নারীবাদী
কান্দাহারের ব্যক্তি
আফগানিস্তানে আগ্নেয়াস্ত্র দ্বারা মৃত্যু
২০০৯-এ গুপ্তহত্যার শিকার রাজনীতিবিদ
২০০০-এর দশকে গুপ্তহত্যার শিকার এশীয় রাজনীতিবিদ
জার্মানির নাগরিকীকৃত নাগরিক
ফ্রোজান ফানা

ফ্রোজান ফানা (জন্ম ১৯৬৯) ২০০৯ সালের আফগান রাষ্ট্রপতি নির্বাচনের একজন প্রার্থী ছিলেন। তিনি তার আগে কখনও রাজনৈতিক কর্মকাণ্ডের সাথে জড়িত ছিলেন না। তিনি একজন অর্থোপেডিক সার্জন ছিলেন এবং তার স্বামী আব্দুল রহমান ছিলেন আফগান বিমানমন্ত্রী।

নির্বাচনী পোস্টারে নিজের ছবি ব্যবহারের জন্য তিনি ব্যাপকভাবে সমালোচিত হয়েছিলেন।

২০০৯ সালের রাষ্ট্রপতি  নির্বাচনের আরেকজন প্রার্থী ছিলেন শাহলা আতা। তিনি ইতোমধ্যে আফগানিস্তানের পার্লামেন্ট লয়া জিরগার সদস্য ছিলেন। ২০০৪ সালে ১৮ জন রাষ্ট্রপতি প্রার্থীর মধ্যে মাসুদা জালাল ৬ষ্ঠ স্থান লাভের পর প্রেসিডেন্ট হামিদ কারজাই তাকে তার মন্ত্রীসভার নারী বিষয়ক প্রতিমন্ত্রী নিযুক্ত করেছিলেন।

টরোন্টো স্টারের লেখা রোসি ডিম্যানোর মতে ফ্রোজেন ফানা নারী হওয়ার কারণে প্রচারণায় বিভিন্ন ধরনের সমস্যার সম্মুখীন হয়েছিলেন। ডিম্যানো ফানার উদ্বেগকে বর্ণনা করে বলেছিলেন, "কারজাইয়ের প্রশাসনের মধ্যে তার স্বামীকে হত্যা করা হয়েছিল, কারণ তার স্বামী রাষ্ট্রপতি পদের জন্য সম্ভাব্য প্রার্থী হিসাবে আর্বিভূত হয়েছিলেন"।

ডিম্যানো ফানাকে উল্লেখ করে তার সমস্যাগুলোর উদ্ধৃত করেছেন যে ফানা অন্যন্যাও মহিলাদের কাছে রোল মডেল হয়ে উঠায় তাকে অনেক ধরনের হুমকির মুখোমুখি হতে হয়েছিল।

নির্বাচনের প্রাথমিক ফলাফলে মোট ৮,১৫৯ টি ভোট পেয়ে তিনি বত্রিশ জনের মধ্যে অষ্টম হয়েছিলেন।

তথ্যসূত্র

বহিঃসংযোগ 

 www.frozan.org/

১৯৬৯-এ জন্ম
জীবিত ব্যক্তি
আফগান নারী রাজনীতিবিদ
শাকিবা হাশেমি

শাকিবা মতিন হাশেমি হলেন একজন আফগানী রাজনীতিবিদ। ২০০৫ সালে তিনি আফগানিস্তানের বিধানসভার নিম্নকক্ষে কান্দাহার প্রদেশের প্রতিনিধিত্ব করে নির্বাচিত হয়েছিলেন।

নেভি পোস্টগ্র্যাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "শাকিবা হাশেমি পরিবেশ কমিটিতে বসেছেন; এই  দায়িত্ব নেওয়ার আগে তিনি একটি বিদ্যালয়ের অধ্যক্ষ ছিলেন; তার বাবা কান্দাহার প্রাদেশিক পরিষদের সদস্য ছিলেন; এবং তিনি আফগানিস্তানের ন্যাশনাল ইউনাইটেড পার্টির সদস্য।"

হাশেমি ২০১০ সালে ৬৪১টি ভোট নিয়ে পুনর্নির্বাচিত হয়েছিলেন। তিনি আহমেদ ওয়ালি কারজাইয়ের বিরুদ্ধে স্পষ্টবাদী ছিলেন এবং দাবি করেছিলেন যে সে তাকে হুমকি দিয়েছে।  তিনি দুর্নীতির বিরুদ্ধেও বলেছিলেন, নির্বাচনের আগে তাকে ঘুষ দেওয়ার প্রস্তাব দেওয়া হয়েছিল এবং তিনি তা প্রত্যাখ্যান করেছিলেন। 

২০১৬ সালে, হাশেমিকে আফগানিস্তানের নির্বাচন ও স্বচ্ছতা নজরদারি সংস্থা "নারী সংসদ সদস্যদের আরও উন্নত সংযোগ তৈরি করে স্থানীয় পর্যায়ে নারীর মর্যাদা বৃদ্ধি" নামে একটি কর্মসূচী বাস্তবায়নে তার অবদানের জন্য তাকে ধন্যবাদ জানিয়েছিল।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
রাজনীতিতে আফগান নারী
কান্দাহার প্রদেশের রাজনীতিবিদ
ফারিবা আহমাদি কাকর

ফারিবা আহমাদি কাকর ( ) হলেন একজন আফগান রাজনীতিবিদ। ২০০৫ সালে তিনি আফগানিস্তানের জাতীয় বিধানসভার নিম্নকক্ষের নির্বাচনে কান্দাহার প্রদেশের প্রতিনিধি হিসাবে নির্বাচিত হয়েছিলেন

ব্যক্তিগত জীবন 
ফারিবা আহমাদি কাকর ১৯৬৫ সালে কান্দাহারে জন্মগ্রহণ করেছিলেন। নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "তিনি একজন "স্ব-শিক্ষিত শিক্ষিকা" এবং পাশতু নৃগোষ্ঠীর সদস্য। তিনি যোগাযোগ কমিটিতে বসছেন।"

২০১৩ এর আগস্টে আফগানিস্তানের গজনিতে তার বাচ্চাদের সাথে বেড়াতে যাওয়ার সময় তাকে তালেবানরা অপহরণ করেছিল এবং তাকে মুক্তির বিনিময়ে চার তালেবান বন্দীকে মুক্তি দেওয়ার দাবি জানিয়েছিল। ২০১৩ সালের ৮ই সেপ্টেম্বরে বন্দী অবস্থায় থাকা বেশ কয়েকজন তালেবান যোদ্ধার পরিবারের সদস্যদের মুক্তির বিনিময়ে তাকে মুক্তি দেওয়া হয়েছিল।

তথ্যসূত্র 

১৯৬৫-এ জন্ম
জীবিত ব্যক্তি
রাজনীতিতে আফগান নারী
পশতু ব্যক্তি
ফার্সি ভাষার লেখা থাকা নিবন্ধ
কান্দাহার প্রদেশের ব্যক্তি
অপহরণকৃত আফগান ব্যক্তি
কান্দাহার প্রদেশের রাজনীতিবিদ
পশতু নারী
সাহিরা শরিফ

সাহিরা শরিফ (সায়রা শরীফ ) হলেন একজন আফগান রাজনীতিবিদ যিনি ২০০৫ সালে আফগানিস্তানের জাতীয় বিধানসভার নিম্নকক্ষের নির্বাচনে খোস্ত প্রদেশের প্রতিনিধি হিসাবে নির্বাচিত হয়েছিলেন।

নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে উল্লেখ করা হয়েছিল যে তিনি "সম্ভবত হেজব-ই-ইসলামির সাথে জড়িত ছিলেন"। তিনি পশতুন নৃগোষ্ঠীর একজন সদস্য।

তিনি বিশ্ববিদ্যালয়ে পড়াশোনা করেছিলেন এবং স্নাতকোত্তর ডিগ্রিও অর্জন করেছেন।

সংসদ সদস্য হয়ে তিনি শিক্ষা কমিটিতে বসেছিলেন। তিনি হেজব-ই-ইসলামির প্রাক্তন নেত্রী হলেও ২০০৫ সালে স্বতন্ত্র প্রার্থী হিসাবে নিজেকে উপস্থাপন করেছিলেন এবং মনে করা হয় যে তিনি হামিদ কারজাই প্রশাসনকে  সমর্থন করেছিলেন।

তিনি নিজেকে একজন নারী অধিকার কর্মী হিসাবে বর্ণনা করে থাকেন।

২০০৯ সালের রাষ্ট্রপতি নির্বাচনের সময় তিনি আশরাফ গনিকে সমর্থন করেছিলেন।

২০১০ সালে আফগান সংসদীয় নির্বাচনের ক্ষেত্রে তিনি খোস্ত প্রদেশ থেকে স্বতন্ত্র প্রার্থী হিসেবে প্রতিদ্বন্দিতা করেছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
রাজনীতিতে আফগান নারী
খোস্ত প্রদেশের ব্যক্তি
খোস্ত প্রদেশের রাজনীতিবিদ
পশতু নারী
উত্তরবঙ্গ এক্সপ্রেস

১৩১৪৭/৪৮ শিয়ালদহ-বামনহাট উত্তরবঙ্গ এক্সপ্রেসটি ভারতীয় রেলের পূর্ব রেল অঞ্চলের অন্তর্গত একটি এক্সপ্রেস ট্রেন, যা ভারতের শিয়ালদহ ও বামনহাটের মধ্যে চলাচল করে।

এটি পশ্চিমবঙ্গ রাজ্যে শিয়ালদা থেকে বামনহাট পর্যন্ত ১৩১৪৭ নং ট্রেন এবং বিপরীত অভিমুখে ১৩১৪৮ নং ট্রেন হিসাবে পরিচালনা করা হয়।

কোচ 
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসে বর্তমানে ১ টি এসি ২ টিয়ার, ১ টি এসি ৩ টিয়ার, ৯ টি স্লিপার ক্লাস, ৪ টি সাধারণ অনারক্ষিত এবং ২ টি এসএলআর (সিটিং কাম লাগেজ রেক) কোচ রয়েছে। এটিতে কোন প্যান্ট্রি গাড়ি নেই।

ভারতের বেশিরভাগ ট্রেন পরিষেবাদির রীতি অনুসারে, চাহিদার উপর নির্ভর করে ভারতীয় রেলের বিবেচনার ভিত্তিতে কোচের বিন্যাস সংশোধন করা যেতে পারে।

পথ 
১৩১৪৭/৪৮ শিয়ালদহ–বামনহাট উত্তরবঙ্গ এক্সপ্রেসের গুরুত্বপূর্ণ বিরতিস্থলসমূহ:

সময়সূচী 
 ১৩১৪৭ শিয়ালদহ-বামনহাট উত্তরবঙ্গ এক্সপ্রেস শিয়ালদহ থেকে প্রতিদিন ভারতীয় সময় ১৯:৩০ ঘটিকায় ছেড়ে পরের দিন বেলা ১১:৩০ ঘটিকায় বামনহাটে পৌঁছায়।
 ১৩১৪৮ বামনহাট–শিয়ালদহ উত্তরবঙ্গ এক্সপ্রেস প্রতিদিন বেলা ভারতীয় সময় ১১ টা ১৫ মিনিটে বামানহাট থেকে ছেড়ে যায় এবং পরের দিন সোয়া পাঁচটায় শিয়ালদায় পৌঁছায় যায়।

তথ্যসূত্র 

 
 
 
 
 
 

কলকাতার রেল পরিবহন
পশ্চিমবঙ্গের রেল পরিবহন
ভারতের এক্সপ্রেস ট্রেন
কলকাতার পরিবহন
ভারতের নামযুক্ত যাত্রীবাহী ট্রেন
নাদওয়াতুল মুসান্নিফীন

নাদওয়াতুল মুসান্নিফীন () হল দিল্লির শিক্ষাভিত্তিক গবেষণা প্রতিষ্ঠান এবং প্রকাশনা সংস্থা। ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী সহ অন্যান্য পণ্ডিতগণ এই প্রতিষ্ঠানটি প্রতিষ্ঠা করেছিলেন।

ইতিহাস 
এটি ১৯৩৮ সালে আতিকুর রহমান উসমানি, হামিদ আল-আনসারী গাজী, হিফজুর রহমান সিওহারভি এবং সাইদ আহমদ আকবরাবাদী প্রতিষ্ঠা করেছিলেন। মূলত এটি করোল বাগে প্রতিষ্ঠিত হয়েছিল। ১৯৪৭ সালের দাঙ্গার সময়ে এই প্রতিষ্ঠানটি ক্ষতির সম্মুখীন হয়েছিল। আতিকুর রহমান উসমানি কর্তৃক ভারত বিভাজনের পর এটি নিকটবর্তী দিল্লি জামে মসজিদে স্থানান্তরিত হয়।

প্রতিষ্ঠানটি ধর্ম, ইতিহাস, সংস্কৃতি এবং ধর্মতত্ত্ব সম্পর্কিত বিভিন্ন বিষয় নিয়ে বই প্রকাশ করে। প্রতিষ্ঠানটি বুরহান নামে একটি সাময়িকী প্রকাশ করেছিল যা শিবলী একাডেমির আল-মা'আরিফের পরে সেরা ইসলামি পত্রিকা হিসাবে বিবেচিত হয়।

সহযোগী আলেমগণ 

 মুহাম্মদ তাকি আমিনী
 জয়নুল আবেদীন সাজ্জাদ মিরাঠী

প্রকাশনা 

নাদওয়াতুল মুসান্নিফীন আবু বকরের সরকারি চিঠি, উমর ফারুকের সরকারি চিঠি, উসমান গনির সরকারি চিঠি, খিলাফতের গভীর অর্থনৈতিক বিশ্লেষণ, আরবি সাহিত্যে প্রাচীন ভারত, ভারতীয় ইতিহাসে নতুন আলো - একটি আরবি পাণ্ডুলিপি থেকে দিল্লি বিশ্ববিদ্যালয়ের আরবি বিভাগের প্রাক্তন প্রধান অধ্যাপক খুরশিদ আহমদ ফারিকের সংকলিত প্রথম শতাব্দী এবং রিদার ইতিহাসের একজন রাষ্ট্রনায়ক ইত্যাদি ২৫০টিরও বেশি বই প্রকাশ করে।

মন্তব্য 
জামিয়া মিলিয়া ইসলামিয়ায় আব্দুল ওয়ারিস খান ইসলামি উলূম মেঁ নাদওয়াতুল মুসান্নিফীন কি খিদমত: এক মুতালা, (অনুবাদ: The contribution of Nadwatul Musannifeen in Islamic studies: A study; ইসলামি শিক্ষায় নাদওয়াতুল মুসান্নিফীনের অবদান: একটি গবেষণা) নামে একটি ডক্টরার থিসিস লিখেছিলেন।

তথ্যসূত্র 

১৯৩৮-এ প্রতিষ্ঠিত
গবেষণা ইনস্টিটিউট
দেওবন্দি
ভারতের গবেষণা প্রতিষ্ঠান
১৯৩৮-এ ভারতে প্রতিষ্ঠিত
ভারতের প্রকাশনা কোম্পানি
সিমা সমর

সিমা সমর (  ; জন্ম ৩ ফেব্রুয়ারি, ১৯৫৭) হলেন একজন আফগান নারী ও মানবাধিকার আইনজীবী, সক্রিয়কর্মী এবং জাতীয় ও আন্তর্জাতিক বিভিন্ন ফোরামের সমাজকর্মী। তিনি ২০০১ থেকে ২০০৩ সালের ডিসেম্বর পর্যন্ত আফগানিস্তানের নারী বিষয়ক মন্ত্রীর দায়িত্ব পালন করেছিলেন। তিনি বর্তমানে আফগান স্বাধীনতা মানবাধিকার কমিশনের (এআইএইচআরসি) সভাপতির দায়িত্ব পালন করছেন এবং ২০০৫ থেকে ২০০৯ সাল পর্যন্ত সুদানের মানবাধিকার পরিস্থিতি সম্পর্কে জাতিসংঘের বিশেষ প্রতিবেদক ছিলেন। ২০১১ সালে তিনি নতুন প্রতিষ্ঠিত সত্য ও ন্যায়বিচার পার্টির অংশ ছিলেন। ২০১২ সালে, "বিশ্বের সবচেয়ে জটিল ও বিপজ্জনক অঞ্চলে, মানবাধিকার, বিশেষত নারীর অধিকার প্রতিষ্ঠায় তাঁর দীর্ঘকালীন এবং সাহসী আত্মোৎসর্গের জন্য" তিনি রাইট লাইভলিহুড পুরস্কার পেয়েছিলেন।

পুরস্কার ও স্বীকৃতি 
মানবাধিকার এবং গণতন্ত্র সম্পর্কে কাজের জন্য তিনি অসংখ্য আন্তর্জাতিক পুরস্কার পেয়েছেন, তার মধ্যে উল্লেখযোগ্য হল- 

 ১৯৯৪ সম্প্রদায়গত নেতৃত্বের জন্য রামোন ম্যাগসেসে পুরস্কার;
 ১৯৯৫ সুইজারল্যান্ডের বিশ্ব অর্থনৈতিক ফোরাম থেকে আগামীর বিশ্ব নেতা;
 জন হামফ্রে স্বাধীনতা, অধিকার ও গণতন্ত্র পুরস্কার, , কানাডা ২০০১;
 সেরা সমাজকর্মী পুরস্কার, মেলো ট্রাস্ট ফাউন্ডেশন, কোয়েটা, পাকিস্তান মার্চ ২০০১;
 আন্তর্জাতিক মানবাধিকার পুরস্কার, আন্তর্জাতিক মানবাধিকার আইন সমিতি, ওয়াশিংটন, ডিসি এপ্রিল ২০০২;
 এশিয়া গণতন্ত্র ও মানবাধিকার পুরস্কার, ডিসেম্বর ২০০৮ 
 অর্ডার অফ কানাডার সম্মানসূচক অফিসার, ২০০৯ 
 রাইট লাইভলিহুড পুরস্কার, ২০১২ 
 ২০১২ সালের নভেম্বর মাসে সামাজিক ন্যায়বিচারের জন্য মাদার তেরেসা পুরস্কার 
 ২০১৩ সালের মে মাসে সালেম স্টেট বিশ্ববিদ্যালয় থেকে সম্মানসুচক ডক্টরেট

তথ্যসূত্র 

১৯৫৭-এ জন্ম
জীবিত ব্যক্তি
২১শ শতাব্দীর নারী রাজনীতিবিদ
কোয়েটার ব্যক্তি
আফগান নারী চিকিৎসক
আফগান মানবাধিকার কর্মী
কাবুল বিশ্ববিদ্যালয়ের প্রাক্তন শিক্ষার্থী
আফগান নারী অধিকার কর্মী
আফগান চিকিৎসক
পাকিস্তানে আফগান প্রবাসী
আফগানিস্তানের নারী মন্ত্রী
হাজারা নারী রাজনীতিবিদ